Ο **Κυριάκος Παπαδόπουλος** (Κατερίνη, 23 Φεβρουαρίου 1992) είναι Έλληνας διεθνής ποδοσφαιριστής με καταγωγή από τον Σβορώνο Πιερίας, ο οποίος αγωνίζεται ως κεντρικός αμυντικός αλλά και ως αμυντικός μέσος για την Λαμία και την Εθνική Ελλάδος.

Συλλογική καριέρα
-----------------

Στη Σάλκε το 2011
### Ολυμπιακός

Έκανε τα πρώτα του ποδοσφαιρικά βήματα στην ομάδα της ιδιαίτερης πατρίδας του, στον Σβορώνο Κατερίνης, αγωνιζόμενος μέχρι το 2007 σε ερασιτεχνικές κατηγορίες. Στα μέσα της ίδιας χρονιάς, υπέγραψε συμβόλαιο με τον Ολυμπιακό, με διάρκεια μέχρι τις 30 Ιουνίου 2010.

Από την περίοδο που έγινε παίκτης του Ολυμπιακού κατέχει το ρεκόρ του νεαρότερου σε ηλικία ποδοσφαιριστή (15,5 ετών) στη Σούπερ Λίγκα. Στις 2 Δεκεμβρίου 2007 στη νίκη του Ολυμπιακού επί του Ατρόμητου στο Περιστέρι, με 3-1, ο Κυριάκος Παπαδόπουλος έγινε ο νεότερος ποδοσφαιριστής (15 ετών και 283 ημερών) που έχει αγωνιστεί στη μεγάλη κατηγορία, παίρνοντας το ρεκόρ από τον Κώστα Αντωνίου για εννέα ημέρες (ο παλαίμαχος άσος είχε κάνει το ντεμπούτο του σε ηλικία 15 ετών και 292 ημερών).

Το καλοκαίρι του 2008 συμπεριλήφθηκε από την UEFA στους 10 καλύτερους ανερχόμενους ποδοσφαιριστές εκείνης της περιόδου, στα «αστέρια του αύριο», όπως χαρακτηριστικά ανέφερε στην επίσημη ιστοσελίδα της, ενώ τον Οκτώβριο του ίδιου έτους, δημοσίευμα βρετανικής εφημερίδας ανέφερε ότι αποτελούσε στόχο της Μάντσεστερ Γιουνάιτεντ.

### Σάλκε

Τον Ιούνιο του 2010 συμφώνησε με τη γερμανική Σάλκε, με τη φανέλα της οποίας συμμετείχε σε 7 αγώνες στο Champions League της περιόδου 2010-11, όταν η γερμανική ομάδα έφτασε μέχρι τα ημιτελικά της διοργάνωσης.

Στα τέσσερα χρόνια παραμονής του στον γερμανικό σύλλογο ταλαιπωρήθηκε αρκετές φορές από τραυματισμούς, συμμετείχε ωστόσο σε 61 αγώνες της Μπουντεσλίγκα, πετυχαίνοντας και τρία τέρματα. 

### Μπάγερ Λεβερκούζεν

Το καλοκαίρι του 2014 παραχωρήθηκε ως δανεικός για έναν χρόνο στην Μπάγερ Λεβερκούζεν. Στις 7 Ιουνίου 2015 η Λεβερκούζεν ανακοίνωσε τη μεταγραφή του Παπαδόπουλου για τα επόμενα 4 χρόνια, έναν χρόνο αργότερα όμως παραχωρήθηκε ως δανεικός στη Λειψία, όπου παρέμεινε για έξι μήνες.

### Αμβούργο

Στη συνέχεια, τον Ιανουάριο του 2017, δόθηκε εκ νέου ως δανεικός στο Αμβούργο, σημειώνοντας 15 συμμετοχές και δύο τέρματα, με αποτέλεσμα με την ολοκλήρωση του δανεισμού του ο γερμανικός σύλλογος να προχωρήσει, έναντι 6,5 εκατομμυρίων ευρώ, στην απόκτηση των δικαιωμάτων του, υπογράφοντας τριετές συμβόλαιο συνεργασίας.

### Λοκομοτίβα

Στις 27 Οκτωβρίου 2020, ανακοινώθηκε η απόκτηση του από την κροατική Λοκομοτίβα, στην οποία παρέμεινε τελικά για μια σεζόν.

### Αλ-Φαϊχά

Στις 18 Ιουλίου 2021, υπέγραψε διετές συμβόλαιο με την Αλ-Φαϊχά που συμμετέχει στην Α' κατηγορία ποδοσφαίρου Σαουδικής Αραβίας. Λίγο νωρίτερα, στην ίδια ομάδα υπέγραψε και ο Παναγιώτης Ταχτσίδης. Ωστόσο, στις 28 Αυγούστου 2021, μόλις έναν μήνα μετά την μεταγραφή και κάνοντας μόνο μια συμμετοχή, ο Παπαδόπουλος αποχώρησε από την Αλ-Φαϊχά.

### Ατρόμητος

Στις 9 Σεπτεμβρίου 2021, ανακοινώθηκε η απόκτηση του από τον Ατρόμητο, επιστρεφοντας στο ελληνικό πρωτάθλημα, ύστερα από 11 χρόνια.

Διεθνής καριέρα
---------------

Ο Κυριάκος Παπαδόπουλος υπήρξε διεθνής με όλες τις εθνικές ομάδες. Την περίοδο 2008-09 με την Παίδων, ακολούθησε την επόμενη χρονιά η συμμετοχή του στην Νέων και την περίοδο 2010-11 αγωνίστηκε με την Ελπίδων.

Το ντεμπούτο του με την Ανδρών πραγματοποιήθηκε στις 4 Ιουνίου 2011 στον εντός έδρας αγώνα εναντίον της Μάλτας (3-1), για τα προκριματικά του Euro 2012, στον οποίο χρίστηκε και σκόρερ, επιτυγχάνοντας το δεύτερο τέρμα της ελληνικής ομάδας. Το καλοκαίρι του 2012 συμμετείχε στην αποστολή που έλαβε μέρος στην τελική φάση της διοργάνωσης, αγωνιζόμενος και στους τέσσερις αγώνες που έδωσε η Ελλάδα.

Στατιστικά στοιχεία ανά περίοδο
-------------------------------

| Σεζόν | Ομάδα | Κατηγορία | Πρωτάθλημα | Κύπελλο |
| --- | --- | --- | --- | --- |
| Συμμ. | Γκολ | Συμμ. | Γκολ |
| 2007-08 |  Ολυμπιακός | Super League Greece | 3 | 0 | 3 | 0 |
| 2008-09 | 3 | 0 | 0 | 0 |
| 2009-10 | 4 | 0 | 1 | 0 |
| 2010-11 |  Σάλκε 04 | Bundesliga | 18 | 0 | 5 | 0 |
| 2011-12 | 29 | 2 | 3 | 1 |
| 2012-13 | 10 | 1 | 2 | 1 |
| 2013-14 | 4 | 0 | 0 | 0 |
| 2014-15 |  Μπάγερ Λεβερκούζεν | Bundesliga | 14 | 2 | 2 | 1 |
| 2015-16 | 16 | 0 | 4 | 0 |
| 2016-17 |  Λειψία | Bundesliga | 1 | 0 | 0 | 0 |
|  Αμβούργο | Bundesliga | 15 | 2 | 2 | 0 |
| 2017-18 | 29 | 1 | 1 | 0 |
| 2018-19 | 2. Bundesliga | 1 | 0 | 1 | 0 |
| 2019-20 | 2 | 0 | 0 | 0 |
| 2020-21 |  Λοκομοτίβα | Prva HNL | 24 | 2 | 0 | 0 |
| 2021-22 |  Αλ-Φαϊχά | Saudi Professional League | 1 | 0 | 0 | 0 |
|  Ατρόμητος Αθηνών | Super League Greece |  |  |  |  |

*Μέχρι 28 Αυγούστου 2021*

Τίτλοι
------

*Ολυμπιακός*

* 2 Πρωταθλήματα Ελλάδας (2008, 2009)
* 2 Κύπελλα Ελλάδας (2008, 2009)

*Σάλκε*

* 1 Κύπελλο Γερμανίας (2011)
* 1 Σούπερ Καπ Γερμανίας (2011)

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  «Το ρεκόρ του Κυριάκου Παπαδόπουλου. in.gr». Αρχειοθετήθηκε από το πρωτότυπο στις 3 Δεκεμβρίου 2007. Ανακτήθηκε στις 2 Δεκεμβρίου 2007.
2. ↑  "Στόχο" της Μάντσεστερ Γιουνάιτεντ αποτελεί ο Κυριάκος Παπαδόπουλος. in.gr[*νεκρός σύνδεσμος*]
3. ↑  Στη Σάλκε ο Κυριάκος Παπαδόπουλος. forthnet.gr[*νεκρός σύνδεσμος*]
4. ↑  Στη Λεβερκούζεν ο Κυριάκος, www.sport-fm.gr
5. ↑  «Μόνιμος κάτοικος Λεβερκούζεν ο Παπαδόπουλος». Sport24. 7 Ιουνίου 2015. Ανακτήθηκε στις 7 Ιουνίου 2015.
6. ↑  Ανακοίνωσε Κυριάκο Παπαδόπουλο η Λειψία, www.sport-fm.gr
7. ↑  Και επίσημα Παπαδόπουλος στο Αμβούργο! www.sport-fm.gr
8. ↑  Αγόρασε Κυριάκο Παπαδόπουλο το Αμβούργο, www.sport-fm.gr
9. ↑  ««Ο Κυριάκος Παπαδόπουλος θα παίξει μετά την διακοπή» | Gazzetta». *www.gazzetta.gr*. Ανακτήθηκε στις 1 Σεπτεμβρίου 2021.
10. ↑  «Η Αλ Φέιχα απέκτησε και τον Κυριάκο Παπαδόπουλο μετά από τον Ταχτσίδη». *www.sport24.gr*. Ανακτήθηκε στις 1 Σεπτεμβρίου 2021.
11. ↑  «Παρελθόν από την Αλ Φάιχα ο Κυριάκος Παπαδόπουλος». *www.sport24.gr*. Ανακτήθηκε στις 1 Σεπτεμβρίου 2021.
12. ↑  «Επίσημο: Στον Ατρόμητο ο Κυριάκος Παπαδόπουλος - Eπέστρεψε στην Ελλάδα μετά από 11 χρόνια». *The TOC*. 9 Σεπτεμβρίου 2021. Ανακτήθηκε στις 12 Σεπτεμβρίου 2021.

Πηγές
-----

* Ο Κυριάκος Παπαδόπουλος στο epo.gr
* Η καριέρα του Κυριάκου Παπαδόπουλου στο national-football-teams
* Το προφίλ του Κυριάκου Παπαδόπουλου στο transfermarkt
* UEFA.com Προφίλ
* Η καριέρα του Κυριάκου Παπαδόπουλου στο soccerway
* Ο Κυριάκος Παπαδόπουλος στο ESPN

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Ευρωπαϊκό Πρωτάθλημα 2012** |
| --- |
|  |
|  | 
**1** Χαλκιάς  · **2** Μανιάτης  · **3** Τζαβέλλας  · **4** Μαλεζάς  · **5** Κ.Παπαδόπουλος  · **6** Μάκος  · **7** Σαμαράς  · **8** A.Παπαδόπουλος  · **9** Λυμπερόπουλος  · **10** Καραγκούνης αρχηγός · **11** Μήτρογλου  · **12** Τζόρβας  · **13** Σηφάκης  · **14** Σαλπιγγίδης  · **15** Τοροσίδης  · **16** Φωτάκης  · **17** Γκέκας  · **18** Νίνης  · **19** Παπασταθόπουλος  · **20** Χολέβας  · **21** Κατσουράνης  · **22** Φορτούνης  · **23** Φετφατζίδης  · **C** Σάντος |

 |